የመንግስት ሰራተኞች የደሞዝ ማስተካከያ ሊደረግ ነው
 መንግስት የዋጋ ንረትን በማይቀሰቅስ ሁኔታ የተጠና የመንግስት ሰራተኞች የደሞዝ ማስተካከያ ከሀምሌ ወር 2006 ዓ.ም ተግባራዊ እንደሚያደረግ ጠቅላይ ሚንስተር ሃይለማርያም ደሳለኝ ገለጹ። የመንግስት ሰራተኞችን የመኖሪያ ቤት ችግር ለመቅረፍም በጋራ መኖሪያ ቤቶች ዕጣ አወጣጥ ላይ 20 በመቶ ቅድሚያ የሚያገኙበት ሁኔታ መመቻቸቱንና የትራንስፖርት ችግርንም በተመሰሳይ ለመቅረፍም የሰርቪስ አገልግሎት በየመስሪያ ቤቱ ተጠናክሮ እንዲቀጥል መደረጉን አውስተዋል ።በሃገሪቱ የእድገት ጉዞ ውስጥ የራሱን ወሳኝ ድርሻ በመወጣት ላይ ለሚገኘው የመንግስት ሰራተኛ  የመኖርያና የትራንስፖርት ችግርን ለማቃለል የሚያስችሉ መፍትሄዎች እንደሚቀርቡለትም ነው ጠቅላይ ሚንስትር ሃይለማሪያም  የተናገሩት።ጠቅላይ ሚኒሰትሩ ይህንን ያሉት ለ8ኛ ጊዜ እየተከበረ ባለው የሲቪል ሰርቪስ ቀን ላይ ነው።ለውጤታማ ስራ አገር አቀፍ ዕውቅና መስጠት ተገቢ መሆኑን የጠቀሱት አቶ ሀይለማያም ፥ መንግስት የሲቪል ሰርቪሱን አገልግሎት ይበልጥ ለማሻሻልና የሰራተኛውን ጥቅም ለማስከበር አስፈላጊውን ሁሉ ያደርጋል ነው ያሉት።የተቀመጡትን የልማት ግቦች ለማሳካት እየተጋ ያለውን የመንግስት ሰራተኛውን ጥቅም ለማስከበር መንግስት ጥረት እንደሚያደርግ ገልፀዋል።በተያያዘ በሁሉም ደረጃዎች ባሉ የመንግስት መዋቅሮች ልማታዊ መልካም አስተዳደርና የላቀ የስራ አፈፃፀም በማረጋገጥ የተጀመሩትን የለውጥና የሪፎርም ስራዎች ከዳር ለማድረስ ቁርጠኝነታቸንን ወደላቀ ደረጃ ማሸጋገር እንደሚገባ ጠቅላይ ሚኒስትሩ ጠቁመዋል።በምክትል ጠቅላይ ሚንስትር ማዕረግ የመልካም አስተዳደር ክላስተር  አስተባባሪ እና የሲቪል ሰርቪስ ሚንስትሯ ወይዘሮ አስቴር ማሞ በበኩላቸው፥  በአገሪቱ ተግባራዊ እየተደረጉ የሚገኙት የለውጥ መርሃግብሮች ውጤታማ  እየሆኑ መምጣታቸውን ጠቅሰዋል።በምክትል ጠቅላይ ሚኒስትር ማዕረግ የፋይናንናስና ክላስተር አስተባባሪና የመገናኛናና ኢንፎርሜሽን ቴክኖሎጂ ሚኒስትር  ዶክተር ደብረፅዮን ገብረሚካኤል የመልካም አስተዳደርና ልማታዊ ፖለቲካን የተመለከተ ፅሁፍ አቅርበው ውይይት ተደርጎበታል።ዴሞክራሲ፣ ልማትና መልካም አስተዳደር አይነጣጠሉም ያሉት ዶክተር ደብረፂዮን፥ የኪራይ ሰብሳቢነት ፖለቲካ  ልማታዊነትን ከማረጋገጥ አንፃር አሁንም ትልቅ ተግዳሮት መሆኑን ተናግረዋል።በቀጣይ የኪራይ  ሰብሳቢነት ፖለቲካን በልማታዊ ፖለቲካ ለመተካት ሰፊ ስራ እየተከናወነ መሆኑንም ነው ዶክተር ደብረፅዮን የተናገሩት።በበዓሉ ላይ የመልካም አስተዳደር እና ልማታዊ መርሆችና ምንነትን በተመለከተ የውይይት ፅሁፎች ቀርበዋል። (ኤፍ.ቢ.ሲ)